**„საქართველოს ინდუსტრიული ჯგუფი“ (GIG) აცხადებს ტენდერს მომსახურეობის შესყიდვაზე, კერძოდ მის ჯგუფში შემავალ კომპანიებში სახიფათო ნარჩენების მართვაზე**

**#04/02-GIG-S/WM-19**

**ტენდერის აღწერილობა:**

* დამკვეთის მოთხოვნის საფუძველზე წელიწადში მინიმუმ ერთხელ თითოეული კომპანიის თითოეული ობიექტიდან მოხდება ნარჩენების გატანა და შემდგომი მართვა.

*თანდართულ ფაილებში მოცემულია:*

1. *ჯგუფში შემავალი შვილობილი კომპანიების საქმიანობის პროცესში წარმოქმნილი სახიფათო და არასახიფათო (სპეციფიკური) ნარჩენების სახეობები, მახასიათებლები და მიახლოებითი რაოდენობები, გარდა ამისა თითოეული კომპანიის დანართში მოცემულია მათ დაქვემდებარებაში არსებული ობიექტების გეოგრაფიული მდებარეობა.*
2. *ობიექტების მიხედვით მომზადებული სატრანსპორტო სქემა.*

საქართველოს ინდუსტრიული ჯგუფი იწვევს დაინტერესებულ და შესაბამისი გარემოსდაცვითი ნებართვების მქონე კომპანიებს ტენდერში მონაწილეობის მისაღებად.

**წინადადებები მიიღება როგორც სრულ ისე არასრულ პოზიციებზე.**

1. **ტენდერში მონაწილეობის მისაღებად წარმოსადგენი დოკუმენტაცია:**

* კომერციული წინადადება ეროვნულ ვალუტაში დღგ-ს ჩათვლით:
  1. ზომის ერთეულზე განფასებული ნარჩენების ნუსხა თითოეული კომპანიისთვის: ფასი 1 ლიტრზე, 1 კილოგრამზე, 1 ცალზე და სხვა;
  2. განფასებული სატრანსპორტო სქემა;

(თანხის გადახდა მოხდება ფაქტობრივად გატანილი ნარჩენ(ებ)ის რაოდენობ(ებ)ის მიხედვით);

* თითოეული ნარჩენის მართვის პოლიტიკა და შესაბამისი სქემა;
* დამკვეთის მოთხოვნიდან შემსრულებლის მიერ სამუშაოს შესრულების ვადა;
* სახიფათო/სპეციფიკური ნარჩენების მართვის ნებართვა/ნებართვები;
* ინფორმაცია ანალოგიური გამოცდილების შესახებ;
* პრეტენდენტი ორგანიზაციის რეკვიზიტები (იურიდიული სახელწოდება, საბანკო რეკვიზიტები, ამონაწერი სამეწარმეო რეესტრიდან);

1. **გამარჯვებულის გამოვლენის შემდგომ დამკვეთი იტოვებს უფლებას პრეტენდენტს მოთხოვოს შემდეგი დოკუმენტაცია:**

* პრეტენდენტი ორგანიზაციის რეკვიზიტები და საკონტაქტო ინფორმაცია (იურიდიული სახელწოდება, საბანკო რეკვიზიტები, ამონაწერი სამეწარმეო რეესტრიდან);
* ცნობა, რომ პრეტენდენტი არ არის ჩართული სასამართლო პროცესში და არ მიმდინარეობს მისი გაკოტრება, რეორგანიზაცია ან ლიკვიდაცია;
* ცნობა საჯარო რეესტრის ეროვნული სააგენტოდან პირის მიმართ საჯაროსამართლებრივი შეზღუდვის არ არსებობის შესახებ;
* სარეკომენდაციო წერილები.

შერჩეულ კომპანიასთან/კომპანიებთან გაფორმდება ერთწლიანი გენერალური ხელშეკრულება;

1. **დამატებითი მოთხოვნები:**

* წინადადება წარმოდგენილი უნდა იყოს ქართულ ენაზე ბეჭდური სახით და მოთავსებული უნდა იყოს დალუქულ კონვერტში. წინადადების ჩაბარება ხდება მისამართზე: ქ.თბილისი, გაზაფხულის ქუჩა №18 თეიმურაზ ჩიჩუას სახელზე. კონვერტს გარედან **აუცილებლად** უნდა ეწეროს პრეტენდენტისა და ტენდერის დასახელება; **დაინტერესებულმა პირებმა წინადადებები უნდა წარმოადგინონ არაუგვიანეს 2019 წლის 13 თებერვლის 17:00 საათამდე.**

დაინტერესებულ პირებს დამატებითი ინფორმაციისთვის შეუძლიათ დაგვიკავშირდნენ ელ.ფოსტაზე: tchichua@gig.ge ან/და დაგვიკავშირდნენ საკონტაქტო ნომრებზე: ტექნიკურ საკითხებთან დაკავშირებით: 598 24 24 14, საკონტაქტო პირი: ნუცა კიკნაძე. დოკუმენტაციასთან დაკავშირებით 591 93 10 10. საკონტაქტო პირი თეიმურაზ ჩიჩუა.